pythainlp/thai_wikipedia_clean_20230101 huggingface dataset:
ดร. มนูญ สิวาภิรมย์รัตน์ เป็นวิศกรกรไฟฟ้า เป็นที่ปรึกษาบริษัทเอกชนทั้งในประเทศสหรัฐอเมริกาและประเทศไทย ต่อมาเข้าสู่งานการเมืองโดยการเข้าร่วมงานกับ มิ่งขวัญ แสงสุวรรณ์ ในพรรคเศรษฐกิจใหม่ และลงสมัครรับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ ลำดับที่ 5 และได้รับเลือกตั้งเป็นสมัยแรก
ดร. มนูญ ได้รับเลือกเป็นประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎรไทย ชุดที่ 25
ต่อมาในปี พ.ศ. 2562 เมื่อมิ่งขวัญ ประกาศขอลาออกจากตำแหน่งหัวหน้าพรรคเศรษฐกิจใหม่ สืบเนื่องมาจากมิ่งขวัญและลูกพรรคมีอุดมการณ์ทางการเมืองที่แตกต่างกัน เขาจึงได้รับเลือกเป็นหัวหน้าพรรคคนใหม่ แต่ก็ดำรงตำแหน่งได้ไม่นาน กกต. ก็มีคำสั่งให้การประชุมเลือกหัวหน้าพรรคดังกล่าวเป็นโมฆะ และเขาจึงได้รับเลือกเป็นหัวหน้าพรรคคนใหม่อีกครั้งเมื่อวันที่ 25 ธันวาคม พ.ศ. 2564
เขายังได้เป็นประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎรไทย ชุดที่ 25
ดร. มนูญ สิวาภิรมย์รัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน)
นายกรัฐมนตรีตองงา
ปอปปูเลรีส
ปอปปูเลรีส (, แปลว่า "เป็นที่นิยมของประชาชน", เอกพจน์ "popularis") เป็นกลุ่มแยกการเมืองช่วงปลายสาธารณรัฐโรมันที่ถือฝ่ายพลีเบียน (สามัญชน)
ปอปปูเลรีสอุบัติในช่วงการปฏิรูปของพี่น้องแกรคคัส ผู้ดำรงตำแหน่งผู้แทนสภาสามัญช่วง 133 และ 121 ปีก่อนคริสตกาล แม้พี่น้องแกรคคัสจะมาจากชนชั้นสูงเนื่องจากเป็นหลานของสกีปิโอ แอฟริกานุส กงสุลโรมันและแม่ทัพในสงครามพิวนิกครั้งที่สอง แต่พวกเขาให้ความสนใจชาวเมืองที่ยากจน พี่น้องแกรคคัสพยายามผลักดันหลายนโยบายเพื่อบรรเทาปัญหาสังคม เช่น ส่งออกและกระจายธัญพืชให้ประชาชน จัดตั้งเมืองใหม่ และจัดสรรที่ดินของรัฐ นอกจากนี้ยังพยายามร่างกฎหมายมอบความเป็นพลเมืองโรมันแก่โซชิไอ กลุ่มชนอิตาลิกที่เป็นพันธมิตรกับโรม รวมถึงปฏิรูปอำนาจตุลาการเพื่อแก้ปัญหาทุจริต
ต่อมาพี่น้องแกรคคัสถูกสังหารโดยกลุ่มออปติเมตส์ ปรปักษ์สายอนุรักษนิยมที่ต้องการรักษาผลประโยชน์ของอภิชนที่ผูกขาดที่นั่งในวุฒิสภาโรมัน ลูกิอุส แอปปูเลอุส แซเทอร์นินุส และปูบลิอุส เกลาดิอุส ปุลเชอร์ ผู้แทนสภาสามัญจึงใช้การออกเสียงประชามติเพื่อหลบเลี่ยงสมาชิกวุฒิสภาในการผ่านนโยบายของพี่น้องแกรคคัส แต่ท้ายที่สุดพวกเขาถูกสังหารเช่นกัน อย่างไรก็ตามนักการเมืองยุคหลังหลายคนแสดงตนเป็นฝ่ายปอปปูเลรีสเพื่อเรียกความนิยม เช่น จูเลียส ซีซาร์ และอ็อกตาเวียน (ต่อมาเป็นจักรพรรดิเอากุสตุส)
สถาบันเทคโนโลยีเอเชีย
Coat of arms of Tonga
ฆัณฏา
ฆัณฏา (สันสกฤต: घण्टा, IAST: ghaṇṭā; ทิเบต: ดริลบู) เป็นคำในภาษาสันสกฤตใช้เรียกระฆังหรือกระดิ่งที่ใช้ในศาสนพิธีของศาสนาฮินดู การสั่นกระดิ่งนี้จะสร้างเสียงที่เชื่อถือกันว่าเป็นเสียงอันเป็นมงคล มนเทียรต่าง ๆ โดยทั่วไปมีกระดิ่งโลหะหนึ่งใบติดตั้งอยู่ที่ทางเข้าให้ผู้เข้าร่วมการบูชาสั่นกระดิ่งก่อนเริ่มพิธีทรรศนะ นอกจากนี้กระดิ่งจากสั่นโดยนักบวชระหว่างพิธีบูชา หรือ ยัชนะ – ระหว่างอารตี, ธูปะ ต่อหน้าองค์เทพ, ขณะชำระล้าง, ถวายเครื่องไนเวทย์ หรือ ปุษปาต่อองค์เทพ มีระฆังและกระกิ่งบางแบบที่ผลิตออกมาเพื่อสร้างเสียงโอมกังวาลยาวนานโดยเฉพาะ
ปูชา
List of recorded icebergs by area
จ้าว เยฺว่
จ้าว เยฺว่ (; เกิด 29 เมษายน ค.ศ. 1995) หรือ อากิระ  เป็นนักร้องหญิงชาวจีน เข้าสู่วงการในปี 2013 เดบิวต์เป็นสมาชิกวงเอสเอ็นเอชโฟร์ตีเอต ทีม NII เกิร์ลกรุปประเทศจีน ในปี 2016 เธอได้ยูนิตวง 7Senses เพื่อไปโปรโมตที่ประเทศเกาหลีใต้ ในปี 2020 เธอได้เข้าร่วมแข่งขันในรายการ "พรอดิวซ์แคมป์ 2020" ชนะได้อันดับที่ 2 ได้เดบิวต์เป็นสมาชิกวง บงบงเกิลส์ 303 เกิร์ลกรุปประเทศจีน ภายใต้สัญญาวง 2 ปี ปัจจุบันเธอยังเป็นสมาชิกวงเอสเอ็นเอชโฟร์ตีเอต
ในฐานะสมาชิกวง BonBon Girls 303.
ในฐานะสมาชิกวง BonBon Girls 303 (硬糖少女303 อิ้งถังเสี่ยวหนี่ว์ ซานหลิงซาน)
ในฐานะสมาชิกวง SNH48.
ในฐานะสมาชิกวง SNH48
ในฐานะสมาชิกยูนิตวง 7Senses.
ในฐานะสมาชิกยูนิตวง 7Senses
ชาลอร์ท ไดฟุกุ
ชาลอร์ท โอเว่น
เหตุฆาตกรรมดอนเท ไรท์
เมื่อวันที่ 11 เมษายน 2021 ดอนเท เดเมเชรียส ไรท์  ชายวัย 20 ปีชาวแอฟริกัน-อเมริกัน ถูกยิงเสียชีวิตโดยเจ้าหน้าที่ตำรวจ คิม พอทเทอร์ (Kim Potter) ขณะเรียกให้จอดรถเพื่อตรวจสอบที่เมืองบรุคลินเซนเทอร์ รัฐมินนิซอทา หลังถูกยิง ไรท์พยายามหลบหนีแต่กลับกลายเป็นเขาเร่งรถยนต์เข้าชนกับแผงกั้นซีเมนต์และเสียชีวิตคาที่เกิดเหตุ
ในวันถัดมา สำนักงานตำรวจได้แถลงการณ์ต่อกรณีนี้ระบุว่าตำรวจสตรี พอทเทอร์ ตั้งใจที่จะใช้ที่ช็อตไฟฟ้าแต่กลับหยิบเป็นปืนของเธอขึ้นมาและยิงเข้าที่อกของไรท์แทน สองวันหลังเหตุยิง พอทเทอร์ และหัวหน้าตำรวจบรุคลินเซนเทอร์ ทิม แกนเนิน (Tim Gannon) ลาออกจากการเป็นตำรวจ และพอทเทอร์ได้หลบหนีออกจากที่อยู่ของเธอหลังที่อยู่บ้านเธอถูกปล่อยในสื่อโซเชียล
เหตุยิงนี้ก่อให้เกิดการประท้วงรุนแรงในบรุคลินเซนเทอร์ และจุดประกายการเดินขบวนประท้วงต่อต้านความรุนแรงโดยตำรวจในเขตนครมินนิแอพอลิส-เซนต์พอล ขึ้นใหม่ จนนำไปสู่การประกาศเคอร์ฟีวในพื้นที่และในภูมิภาคในที่สุด และต่อมาการประท้วงกระจายไปทั่วประเทศ
ไจตันยะ มหาประภู
ไจตันยะมหาปรภู หรือ ศรีเจตันยะ มหาประภุ (Shri Chaitanya Mahaprabhu; มหาประภุ; หรือ "ท่านผู้ยิ่งใหญ่") เป็นสันตะชาวอินเดียในยุคคริสต์ศตวรรษที่ 15 และผู้ก่อตั้ง "อจินตย เภท อเภท" สาวกของท่านเชื่อว่าท่านเป็นอวตารของพระกฤษณะ ลักษณะการบูชาของเจตนยะ มหาประภุมีอิทธิพลอย่างมากต่อลัทธิไวษณพในภูมิภาคเบงกอล นอกจากนี้ท่านยังเป็นผู้ริเริ่มหลักปรัชญาเวทันตะกลุ่มอจินตย เภท อเภท และลัทธิโคทิยไวษณพ ( พรหมโสมปรัทย์) ท่านเป็นผู้สาธกภักติโยคะ และเป็นผู้สร้างความนิยมให้กับเหรกฤษณะมนตระ รวมถึงประพันธ์ "ศิกษาศตกัม" (บทสวดบูชาแปดประการ)
Chaitanya Mahaprabhu
เรขาคณิตเชิงพีชคณิต
เรขาคณิตเชิงพีชคณิต  เป็นสาขาหนึ่งของคณิตศาสตร์ที่เริ่มแรกศึกษารากของพหุนามหลายตัวแปร โดยอาศัยวิธีการทางพีชคณิตนามธรรม โดยเฉพาะอย่างยิ่งเครื่องมือจากพีชคณิตสลับที่เพื่อใช้การแก้ปัญหาทางเรขาคณิตเกี่ยวกับเซตของรากของพหุนามดังกล่าว
วัตถุพื้นฐานของการศึกษาในเรขาคณิตเชิงพีชคณิตคือวาไรตีเชิงพีชคณิต (Algebraic variety) ซึ่งเป็นผลเฉลยของระบบสมการพหุนามเมื่อมองว่าเป็นวัตถุเรขาคณิต ตัวอย่างวาไรตีเชิงพีชคณิตที่ได้รับการศึกษามากที่สุด เช่น เส้นโค้งเชิงพีชคณิตระนาบ ซึ่งรวมถึง เส้นตรง วงกลม พาราโบลา วงรี ไฮเพอร์โบลา, เส้นโค้งคิวบิก เช่น เส้นโค้งเชิงวงรี และเส้นโค้งควอร์ติกเช่น เลมนิสเคต และ วงรีแคสสินี เส้นโค้งข้างต้นมีจุดบนเส้นโค้งบางจุดที่มีความสำคัญและมีทฤษฎีที่เกี่ยวข้อง อาทิเช่น จุดเอกฐาน จุดเปลี่ยนเว้า และจุดที่ตำแหน่งอนันต์ ส่วนทฤษฎีขั้นสูงของเรขาคณิตเชิงพีชคณิตสนใจทอพอโลยีของเส้นโค้งต่าง ๆ และความสัมพันธ์ระหว่างเส้นโค้งแต่ละเส้น
เรขาคณิตเชิงพีชคณิตเป็นหัวใจสำคัญของคณิตศาสตร์สมัยใหม่ และมีความเชื่อมโยงไปยังสาขาต่าง ๆ จำนวนมาก เช่น การวิเคราะห์เชิงซ้อน ทอพอโลยี และ ทฤษฎีจำนวน ตลอดจนมีบทประยุกต์ในการออกแบบการทดลองในสถิติเชิงคณิตศาสตร์""
แนวคิดพื้นฐาน.
รากของระบบพหุนาม.
ในเรขาคณิตเชิงพีชคณิต นักคณิตศาสตร์ศึกษารากของระบบสมการพหุนาม ซึ่งสามารถมองได้ว่าเป็นเซตของจุดในปริภูมิมิติต่าง ๆ ตัวอย่างเช่น ทรงกลมที่มีรัศมีเท่ากับ 1 ในปริภูมิแบบยุคลิดสามมิติ R3 เป็นเซตของจุด ("x,y","z") ∈ R3 ทั้งหมดที่ทำให้
อีกตัวอย่างหนึ่ง "วงกลมเอียง" ใน R3 ซึ่งเกิดจากเซตของจุด ("x","y","z") ทั้งหมดที่สอดคล้องกับระบบสมการพหุนามสองสมการ
วาไรตีเชิงพีชคณิต.
วาไรตีเชิงพีชคณิต (Algebraic variety) เป็นวัตถุพื้นฐานที่ศึกษาในเรขาคณิตเชิงพีชคณิต ในที่นี้เราสนใจวาไรตีในเรขาคณิตเชิงพีชคณิตคลาสสิค ซึ่งมีนิยามดังนี้
วาไรตี "V" เหนือ Rn (หรือ Cn) เป็นเซตของจุด ("x1...,xn)" ที่สอดคล้องกับระบบสมการพหนุม "fi (x1...,xn)" สำหรับแต่ละ "i = 1, 2, ..."
เส้นโค้งเชิงพีชคณิตคือวาไรตีเชิงพีชคณิตที่มี "n = 2" วาไรตีเชิงพีชคณิตที่พื้นฐานที่สุด ได้แก่ วาไรตีสัมพรรค (Affine variety) และวาไรตีเชิงภาพฉาย หรือวาไรตีโพรเจคทีฟ (Projective variety)
ฟังก์ชันพหุนามและเซตเชิงพีชคณิต.
ให้ formula_3 เป็นฟิลด์ ในเรขาคณิตเชิงพีชคณิตคลาสสิกนิยมใช้ฟิลด์จำนวนเชิงซ้อน C แต่เราสามารถเปลี่ยน C เป็นฟีลด์ที่มีสมบัติปิดเชิงพีชคณิตใด ๆ ได้ (นั่นคือทุกพหุนามดีกรีมากกว่า 1 ในฟิลด์ formula_3 มีรากเสมอ) โดยที่ทฤษฎีทั่วไปยังคงเป็นจริง
เราสนใจปริภูมิสัมพรรค (Affine space) มิติ "n" เหนือฟิลด์ "k" ซึ่งเขียนแทนด้วย formula_5 (บางครั้งเขียน formula_6 เมื่อ formula_3 ชัดเจนจากบริบท) สังเกตว่า หากเรากำหนดระบบพิกัดฉากให้ formula_5 แล้ว formula_5 จะกลายเป็นปริภูมิเวกเตอร์ formula_10 เหตุผลที่เราไม่พิจารณา formula_10 โดยตรงก็เพื่อ "ลืม" ว่า formula_10 มีโครงสร้างเป็นปริภูมิเวกเตอร์
ฟังก์ชัน formula_13 จะเป็น "ฟังก์ชันพหุนาม" (หรือ "ฟังก์ชันปกติ") หากสามารถเขียนเป็นพหุนามได้ นั่นคือถ้ามีพหุนาม formula_14 ที่ทำให้ formula_15 สำหรับทุกจุด formula_16 ที่มีพิกัด formula_17 ใน formula_6 ในกรณีที่ฟีลด์ของเราเป็นฟิลด์ปิดเชิงพีชคณิต (หรือโดยทั่วไปกว่าเมื่อฟิลด์เป็นฟิลด์อนันต์) จะมีความสัมพันธ์ 1-1 ทั่วถึงระหว่างฟังก์ชันพหุนามและพหุนามใน formula_19 ซึ่งทำให้เซตของฟังก์ชันพหุนามทั้งหมดเป็นริง เรียกว่า ริงของฟังก์ชันพหุนาม และเขียนแทนด้วย formula_20
ให้ formula_21 เป็นเซตของพหุนามใน formula_20 "เซตศูนย์" หรือ "เซตแวนิชชิง" (Zero set หรือ Vanishing set) ของ S คือเซต formula_23 ของจุดทั้งหมดใน formula_6 ที่ทำให้พหุนามทุกตัวใน formula_21 เป็นศูนย์ที่จุดนั้น ตามนิยามด้านล่าง
จะเรียกสับเซต formula_27 ใด ๆ ของ formula_6 ว่าเป็น "เซตเชิงพีชคณิต" (Algebraic set) ถ้าหาก formula_27 สามารถเขียนได้ในรูป formula_23 สำหรับบางเซต formula_31
ความสมมูลระหว่างเรขาคณิต-พีชคณิต.
เราสนใจปัญหาที่ว่า หากระบุสับเซต formula_27 ใด ๆ ของ formula_33 มา สามารถหาเซตของพหุนาม formula_34 ที่ก่อกำเนิด formula_27 (หรือก็คือ formula_36) ได้หรือไม่
นิยามเซต formula_37 แทนเซตของพหุนามทั้งหมดที่เซตศูนย์ของมันมี formula_27 เป็นสับเซต สัญลักษณ์ formula_39 มาจากสมบัติที่ว่าเซตดังกล่าวเป็นไอดีลของ formula_33
จากนิยามข้างต้น ทำให้เกิดคำถามต่อไปนี้
คำตอบของคำถามแรกได้จากการกำหนดทอพอโลยีบน formula_33 เรียกว่า ทอพอโลยีซาริสกี (Zariski topology) ซึ่งเซตปิดบนทอพอโลยีดังกล่าว ได้แก่เซตเชิงพีชคณิตทั้งหมด และทอพอโลยีนี้สะท้อนโครงสร้างพีชคณิตของ formula_20 แล้วจะได้ว่า formula_42 ก็ต่อเมื่อ formula_27 เป็นเซตเชิงพีชคณิต หรือเซตปิดในทอพอโลยีซาริสกี ส่วนคำถามที่สองนั้นเป็นผลจากทฤษฎีบทที่เรียกว่า ฮิลแบร์ทนูลสเต็ลเลินซาต์ส หรือ "ทฤษฎีบทโลคัส-ศูนย์ของฮิลแบร์ท" (Hilbert's Nullstellensatz) ซึ่งกล่าวว่า formula_49 เป็นราดิคัลของไอดีลที่ก่อกำเนิดโดย formula_21 ผลลัพธ์จากทฤษฎีทั้งสองระบุว่า ไอดีลใน formula_20 และเซตเชิงพีชคณิตใน formula_6 เป็นอย่างเดียวกัน
วาไรตีสัมพรรค.
เซตเชิงพีชคณิตจะเป็น "เซตลดรูปไม่ได้" (Irreducible set) หากมันไม่เป็นยูเนียนของเซตเชิงพีชคณิตที่เล็กกว่าสองเซตได้ เราพบว่า เซตเชิงพีชคณิตใด ๆ อยู่ในรูปยูเนียนจำกัดของเซตเชิงพีชคณิตที่ลดรูปไม่ได้ และการแยกส่วนแบบดังกล่าวมีได้แบบเดียว ดังนั้นส่วนประกอบหรือเซตเชิงพีชคณิตที่ลดรูปไม่ได้ดังกล่าวจึงถูกเรียกว่า "ส่วนประกอบที่ไม่สามารถลดรูปได้" (Irreducible components) ของเซตพีชคณิต เซตเชิงพีชคณิตที่ลดรูปไม่ได้เรียกอีกอย่างว่า วาไรตี หรือ วาไรตีสัมพรรค เพื่อระบุเจาะจงว่าเราทำงานอยู่ในปริภูมิสัมพรรค
มีทฤษฎีบทว่า เซตเชิงพีชคณิตจะเป็นวาไรตีก็ต่อเมื่อ มีไอดีลเฉพาะ formula_39 ของ formula_20 ที่ทำให้เซตเชิงพีชคณิตนั้นเป็นเซตศูนย์ของไอดีล formula_39
คริสต์ศตวรรษที่ 20.
วาน เดอร์ วาร์เดน, ออสการ์ ซาริสกี และ อองเดร์ แวย์ พัฒนารากฐานสำหรับเรขาคณิตเชิงพีชคณิตโดยอาศัยพีชคณิตสลับที่ รวมถึง ทฤษฎีแวลิวเอชัน (Valuation theory) และทฤษฎีของไอดีล เป้าหมายประการหนึ่งเพื่อสร้างกรอบโครงร่างที่รัดกุมเพื่อใช้พิสูจน์ผลงานของนักคณิตศาสตร์ด้านเรขาคณิตเชิงพีชคณิตสกุลอิตาลี ทั้งนี้เพราะว่า นักคณิตศาสตร์ในสกุลนี้ใช้แนวคิดเรื่อง จุดทั่วไป (Generic points) ในงานคณิตศาสตร์โดยไม่มีคำจำกัดความที่ชัดเจน นิยามจุดทั่วไปกำหนดเป็นครั้งแรกโดยนักคณิตศาสตร์ข้างต้นในช่วงทศวรรษ 1930
ในช่วงทศวรรษที่ 1950 และ 1960 ฌ็อง-ปิแยร์ แซร์ และ อเล็กซองดร์ โกรเธนดีก สร้างรากฐานใหม่โดยใช้ ทฤษฎีชีฟ (Sheaf theory) ในภายหลังโกรเธนดีกได้ริเริ่มเสนอแนวคิดเกี่ยวกับ สกีม (Scheme) ร่วมกับวิธีการทางฮอมอโลยี
วาไรตีที่สำคัญรูปแบบหนึ่งคือ วาไรตีอาบีเลียน ซึ่งเป็นวาไรตีเชิงภาพฉายที่มีจุดบนวาไรตีนี้เป็นกรุปอาบีเลียน ตัวอย่างต้นแบบของวาไรตีอาบีเลียนคือ เส้นโค้งเชิงวงรี ซึ่งมีทฤษฎีที่เกี่ยวข้องมากมาย เส้นโค้งเชิงวงรีเป็นเครื่องมือในการพิสูจน์ทฤษฎีบทสุดท้ายของแฟร์มาต์ และยังใช้ใน การเข้ารหัสเส้นโค้งเชิงวงรีอีกด้วย
ซุปเปอร์คัพ
นักนางโอด
นักนางโอด หรือ โอง (พ.ศ. 2302–2365) เป็นบาทบริจาริกาในสมเด็จพระนารายณ์รามาธิบดีศรีสุริโยพรรณ หรือนักองค์เอง และเป็นพระราชชนนีในสมเด็จพระอุไทยราชาธิราชรามาธิบดี หรือนักองค์จันทร์
นักนางโอด มีมารดาชื่อท่านยายมก และท่านยายมกน่าจะมีพื้นเพเดิมเป็นชาวเมืองกระแจะ เพราะมีการทำบุญและบรรจุกระดูกนางที่นั่น เบื้องต้นนักนางโอดเข้ารับราชการเป็นบาทบริจาริกาตำแหน่งพระสนมชั้นพระแม่นางในสมเด็จพระนารายณ์รามาธิบดีศรีสุริโยพรรณ เมื่อครั้งยังประทับอยู่ในวังเจ้าเขมร ตั้งแต่ยังอยู่ที่ตำบลคอกกระบือ ก่อนย้ายไปทางทิศใต้ของวัดสระเกศราชวรมหาวิหาร กรุงเทพมหานคร นักนางโอดประสูติกาลพระโอรสพระองค์แรกชื่อ นักองค์จันทร์ (ต่อมาเป็นสมเด็จพระอุไทยราชาธิราชรามาธิบดี) เมื่อ พ.ศ. 2334 ต่อมาสมเด็จพระนารายณ์รามาธิบดีศรีสุริโยพรรณทรงสร้างพระราชวังขึ้นใหม่ในกรุงอุดงฦๅไชย แล้วตรัสให้ออกญาวัง (สัวะซ์) และออกญาวิบุลราช (เอก) เข้าไปยังกรุงเทพมหานคร กราบบังคมทูลพระบาทสมเด็จพระพุทธยอดฟ้าจุฬาโลกมหาราช และสมเด็จพระบวรราชเจ้ามหาสุรสิงหนาท ขอรับสมเด็จพระเอกกระษัตรี สมเด็จพระท้าว ท้าวมหากระษัตรี (พระมารดาเลี้ยง) นักนางโอด นักนางแก นักนางรศ รวมทั้งขุนนางและข้าของพระองค์กลับเมืองเขมร ซึ่งกษัตริย์สยามก็พระราชทานให้ครอบครัวออกจากกรุงเทพฯ ในปลาย พ.ศ. 2338 แต่ปลาย พ.ศ. 2339 สมเด็จพระนารายณ์รามาธิบดีศรีสุริโยพรรณก็สวรรคต
พระราชชนนี.
หลังสมเด็จพระนารายณ์รามาธิบดีศรีสุริโยพรรณสวรรคต นักนางโอดสร้างพระวิหารของวัดพระธรรมเกรติ์ หรือวัดพระพุทธโจลนิพเปียน เมื่อปีฉลู 1167 ตรงกับ พ.ศ. 2348 ดังปรากฏใน "ราชพงษาวดารกรุงกัมพูชา" ความว่า "...นักนางโอด พระมารดานักองค์จันทร์ ซึ่งเป็นพระราชบุตรองค์ใหญ่ สร้างพระวิหารหลัง ๑ ที่วัดธรรมเกร์ (วัดธรรมมรฎก) อยู่ข้างตวันออกพระวิหารพระพุทธรูปองค์ใหญ่ของเจ้าฟ้าทะละหะสร้างนั้น ๚" นักองค์จันทร์ซึ่งเป็นพระราชโอรสที่ประสูติแต่นักนางโอดเสวยราชสมบัติเป็นสมเด็จพระอุไทยราชาธิราชรามาธิบดีสืบมา ช่วงเวลานั้นทางราชสำนักญวนพยายามมีไมตรีต่อกษัตริย์เขมรพระองค์ใหม่ เบื้องต้นมีการเสนอให้กษัตริย์เขมรพร้อมครอบครัวเสด็จไปประทับที่เมืองบัญแงใน พ.ศ. 2355 เมื่อเสด็จถึงเมืองบัญแง ทางการญวนนำทอง เงิน ผ้าแพร และเงินอีแปะ 5,000 พวง มาถวายสมเด็จพระอุไทยราชาธิราชรามาธิบดี สมเด็จพระอัยยิกา (นักองค์เม็ญ) และสมเด็จพระมารดา (โอด) รวมถึงขุนนาง ไพร่พลที่ตามเสด็จด้วยทุกคน จักรพรรดิซา ล็อง หรือองเชียงสือ พระเจ้าเวียดนามตรัสให้ขุนนางญวนนำเงินอีแปะ 1,000 พวง มาพระราชทานขุนนางที่ตามเสด็จสมเด็จพระอุไทยราชาธิราชรามาธิบดี และถวายเงินนักองค์เม็ญ พระอัยยิกา 20 แน่น และถวายเงินนักนางโอด พระราชมารดา 20 แน่น (แน่น มีน้ำหนักราว 25 บาท) ต่อมาสมเด็จพระอุไทยราชาธิราชรามาธิบดีพร้อมด้วยพระราชวงศ์และขุนนาง เดินทางกลับกรุงบันทายเพชรใน พ.ศ. 2356 โดยมีเล วัน เสวียต หรือองต๋ากุน จัดกระบวนแห่ให้ แม้จะมีสัมพันธไมตรีแนบแน่นกับญวน แต่สมเด็จพระอุไทยราชาธิราชรามาธิบดียังส่งขุนนางพร้อมเครื่องราชบรรณาการถวายพระบาทสมเด็จพระพุทธเลิศหล้านภาลัยที่กรุงเทพมหานคร ซึ่งพระบาทสมเด็จพระพุทธเลิศหล้านภาลัยตรัสให้ขุนนางนำเหรียญ 1,000 เหรียญ ข้าวเปลือก 100 เกวียน และผ้าแพรผ้าลายประทานสมเด็จพระอุไทยราชา สมเด็จพระปิตุจฉา (เภา) และสมเด็จพระมารดา (โอด) ด้วย
ปัจฉิมวัย.
นักนางโอดมีบทบาทในการเจริญสัมพันธไมตรีกับญวน ดังในวันแรม 5 ค่ำ เดือน 3 ปีจอ ฉศก 1176 ตรงกับ พ.ศ. 2357 สมเด็จพระท้าว (นักองค์เม็ญ) สมเด็จพระปิตุจฉา (พระองค์เภา) และสมเด็จพระมารดา (โอด) ได้เสด็จไปทรงเยี่ยมเล วัน เสวียต หรือองต๋ากุน ที่เมืองไซ่ง่อน เป็นเวลา 25 วัน แล้วจึงเสด็จกลับบันทายแก้ว และใน วันขึ้น 1 ค่ำ เดือน 12 ปีกุน สัปตศก ตรงกับ พ.ศ. 2358 สมเด็จพระท้าว สมเด็จพระมารดา (โอด) และสมเด็จพระปิตุจฉาจะเสด็จไปเมืองเว้ แต่เมื่อถึงน่านน้ำเมืองไซ่ง่อน สมเด็จพระมารดาและสมเด็จพระปิตุจฉาทรงพระประชวร จึงเสด็จกลับกรุงเขมร
นักนางโอดถึงแก่อนิจกรรมด้วยโรคชราใน พ.ศ. 2365 สิริอายุ 63 ปี สมเด็จพระอุไทยราชาธิราชรามาธิบดีปลูกพระเมรุถวายพระเพลิงศพพระมารดา และสมเด็จพระปิตุจฉา (พระองค์เภา) แล้วแห่พระอัฐิไปบรรจุบนเขาพระราชทรัพย์ใน พ.ศ. 2372
ยุทธการที่เนินเขา 609
นิ้วน้ำแข็ง
นิ้วน้ำแข็ง หรือ น้ำแข็งย้อยทะเล หรือ นิ้วน้ำแข็งมรณะ  เป็นปรากฏการณ์ที่เกิดขึ้นใต้ท้องทะเลภายใต้อุณหภูมิที่เย็นจัด นิ้วน้ำแข็งมีลักษณะคล้ายท่อหรือกรวยน้ำแข็ง ภายในกลวง ก่อตัวขึ้นใต้ชั้นน้ำแข็งที่ผิวน้ำทะเลและงอกลึกลงสู่พื้นทะเล ซึ่งความเร็วของการก่อตัวของนิ้วน้ำแข็งบางครั้งอาจมองเห็นได้ด้วยตาเปล่า เมื่อนิ้วน้ำแข็งสัมผัสพื้นทะเล ผลึกน้ำแข็งจะขยายตัวเป็นแผ่นน้ำแข็งขนาดใหญ่ที่พื้นทะเล และสามารถเป็นอันตรายต่อสัตว์ทะเลขนาดเล็กเช่น ปลาดาว และเม่นทะเลที่อาศัยที่พื้นทะเลรอบจุดสัมผัสนั้น โดยทั่วไปเกิดขึ้นในบริเวณอาร์กติกและแอนตาร์กติก
โดยปกติน้ำเค็มในมหาสมุทรมีจุดเยือกแข็งต่ำกว่าน้ำจืด น้ำทะเลในบริเวณอาร์กติกและแอนตาร์กติกเท่าที่มีการสำรวจมีจุดเยือกแข็งที่อุณหภูมิ -1.9 องศาเซลเซียสหรือต่ำกว่า นิ้วน้ำแข็งเกิดขึ้นเมื่ออุณหภูมิของอากาศเย็นจัด (โดยประมาณ -40 °ซ.) ทำให้น้ำเย็นและแข็งตัว การตกผลึก (การก่อตัวของน้ำแข็ง) ของน้ำเค็มที่เกิดขึ้นแตกต่างจากน้ำจืด แทนที่น้ำทะเลจะแข็งตัวเป็นก้อน แต่มักก่อตัวเป็นโครงสร้างผลึกที่มีรูพรุนแบบฟองน้ำ เป็นช่องบรรจุน้ำเกลือเข้มข้น (brine) หรือน้ำเกลือ (saline) อยู่ภายใน เนื่องจากกระบวนการก่อตัวของน้ำแข็งจากน้ำเกลือ จะขับเกลือ และไอออนอื่น ๆ ส่วนใหญ่ให้แยกออกจากผลึกของน้ำแข็งบริสุทธิ์
น้ำเกลือนี้มีความเข้นข้นของเกลือและความหนาแน่นที่มากขึ้นเรื่อย ๆ จึงถูกผลักให้สะสมรวมตัวกันและรั่วไหลผ่านรอยแตกของน้ำแข็งที่ลอยอยู่ที่ผิวน้ำทะเล ความเข้มข้นของเกลือที่มากนี้ทำให้มีจุดเยือกแข็งที่ต่ำลง คงสภาพของเหลวและไม่แข็งตัวในทันที ทั้งยังหนักกว่าน้ำทะเลโดยรอบทำให้กลุ่มน้ำเกลือเข้มข้นนี้จมตัวลง แทรกผ่านช่องรอยแยกคล้ายอุโมงค์ขนาดเล็กมากเรียก "ช่องน้ำเกลือเข้มข้น (brine channel)" ถูกสร้างขึ้นผ่านชั้นน้ำแข็ง การจมตัวลงของน้ำเกลือเข้มข้นที่เย็นจัดนี้คือ การเริ่มก่อตัวของนิ้วน้ำแข็ง
ในขณะเดียวกันการไหลลงของน้ำเกลือเข้มข้นที่เย็นจัดแตะกับน้ำทะเลที่ยังไม่แข็งตัวด้านล่าง จะทำให้เกิดน้ำแข็งเพิ่มขึ้นรอบ ๆ และโดยทั่วไปอนุภาคน้ำเคลื่อนตัวจากจุดที่มีความเข้มข้นของน้ำสูงไปสู่จุดที่มีความเข้มข้นต่ำ ดังนี้น้ำเกลือมีความเข้มข้นของน้ำต่ำจึงดึงดูดอนุภาคน้ำที่มีอุณหภูมิสูงกว่าเล็กน้อยโดยรอบให้เข้าหา อุณหภูมิที่เย็นกว่าของน้ำเกลือทำให้มวลน้ำที่เพิ่งดึงดูดมาใหม่แข็งตัว โดยหากน้ำเกลือในช่องมีการกระจายอย่างสม่ำเสมอ ท่อน้ำแข็งนี้จะก่อตัวลงสู่ด้านล่างอย่างสม่ำเสมอกันเป็นแท่งตรง อย่างไรก็ตามหากช่องน้ำเกลือมีความเข้มข้นมากกระจุกในพื้นที่เล็ก ๆ การไหลลงของน้ำเกลือเย็นจัด (ซึ่งมีเกลือมากจนไม่สามารถแข็งตัวที่จุดเยือกแข็งเดิม) จะเริ่มมีปฏิกิริยากับน้ำทะเลที่ยังไม่แข็งคล้ายการไหลเป็นกระแส (ในลักษณะเดียวกับที่อากาศร้อนจากไฟลุกแลบขึ้นเป็นเปลวแหลม) แข็งตัวเป็นเกล็ดน้ำแข็ง เป็นเส้น ๆ คล้ายกับขน และเกล็ดน้ำแข็งเหล่านี้ก่อตัวเป็นท่อ ขอบด้านนอกของนิ้วน้ำแข็งเริ่มหนาขี้นจากการแข็งตัวของน้ำโดยรอบ ซึ่งช่วยควบคุมทิศทางการกระจายตัวของน้ำเกลือและรักษาความเย็นไว้ ทำให้มีลักษณะคล้ายกับ "ปล่องภูเขาไฟ" กลับหัว ที่พ่นน้ำเกลือเข้มข้นที่เย็นจัดที่ถูกบังคับให้ไหลลงด้านล่างไปเรื่อย ๆ ระยะเวลาการก่อตัวของนิ้วน้ำแข็งขนแตะพื้นทะเลโดยประมาณ 4−12 ชั่วโมง
ขนาดของนิ้วน้ำแข็งขึ้นกับ ความลึกของน้ำ อัตราการก่อตัวของน้ำแข็งที่ผิวทะเลที่กำหนดอัตราการไหลของน้ำเกลือเข้มข้น อุณหภูมิและการไหลของน้ำทะเลโดยรอบ ความเค็มของน้ำเกลือภายในท่อนิ้วน้ำแข็งมีความแตกต่างกัน ขึ้นอยู่กับอุณหภูมิของอากาศ อุณหภูมิยิ่งต่ำความเข้มข้นของน้ำเกลือก็จะยิ่งมากขึ้น ในเดือนมกราคม ค.ศ. 2014 ที่ชายฝั่งทะเลขาวมีการบันทึกว่า ขณะที่อุณหภูมิอากาศ −1 °ซ. ความเค็มของน้ำเกลือในนิ้วน้ำแข็งอยู่ระหว่าง 30 ถึง 35 psu ในขณะที่ความเค็มในทะเลอยู่ที่ 28 psu และเมื่ออุณหภูมิอากาศอยู่ที่ −12 °ซ. ความเค็มของน้ำเกลือจะเพิ่มขึ้นเป็นระหว่าง 120 ถึง 156 psu
อันตราย.
นิ้วน้ำแข็งไม่เป็นอันตรายต่อมนุษย์ เนื่องจากมีโอกาสน้อยมากในการเดินทางใต้แผ่นน้ำแข็งที่นิ้วน้ำแข็งก่อตัว ยกเว้นแต่นักดำน้ำที่ศึกษาวิจัยจากภาวะตัวเย็นเกิน (hypothermia) และบาดแผลจากการถูกความเย็นจัด (Frostbite) อย่างไรก็ตามสัตว์ทะเลขนาดเล็กที่เคลื่อนที่ช้าและอาศัยที่พื้นทะเล เช่น ดาวทะเล และเม่นทะเลไม่สามารถเคลื่อนที่ได้เร็วพอที่จะหลบหนีน้ำเกลือเข้มข้นที่เย็นจัดได้ และอาจถูกแช่แข็ง ทำให้นิ้วน้ำแข็งได้รับฉายาว่า "นิ้วแห่งความตาย" หรือ "น้ำแข็งย้อยมรณะ" แอ่งน้ำเกลือที่เย็นจัดอาจก่อตัวขึ้นและคงอยู่ใต้บริเวณที่มีการก่อตัวของนิ้วน้ำแข็ง ซึ่งบางครั้งเรียกว่า "แอ่งมรณะ" ซึ่งเป็นอันตรายถึงชีวิตกับสัตว์ทะเลขนาดเล็กที่เดินผ่านไปมา
ประวัติการวิจัย.
นิ้วน้ำแข็ง เป็นที่รู้จักมาตั้งแต่คริสต์ทศวรรษ 1960 ต้นแบบกระบวนการก่อตัวได้รับการเสนอโดย ซิลเย มาร์ติน (Seelye Martin) นักสมุทรศาสตร์ชาวสหรัฐฯใน ค.ศ. 1974 และเพิ่งมีการบันทึกภาพเคลื่อนไหวของนิ้วน้ำแข็งเป็นครั้งแรกใน ค.ศ. 2011 โดยแคธรีน เจฟส์ (ผู้อำนวยการสร้าง) ฮิวจ์ มิลเลอร์ และดั๊ก แอนเดอร์สัน (ช่างภาพ) สำหรับชุดสารคดีเรื่อง Frozen Planet ของบีบีซี
อนุสาวรีย์ทหารอาสา
เนินเขา 400 แบร์กสไตน์
เนินเขา 400 (ภาษาเยอรมัน: "Burgberg") เป็นรหัสนามที่ถูกตั้งขึ้นโดยกองทัพฝ่ายสัมพันธมิตรในช่วงสงครามโลกครั้งที่สองแก่เนินเขาสูงประมาณ 400.8 เมตร (1,315 ฟุต) ที่ตั้งอยู่ระยะทาง 1 กิโลเมตร(0.62 ไมล์) ทางตะวันออกของส่วนกลางของแบร์กสไตน์ หมู่บ้านในภูมิภาคไอเฟอ ของประเทศเยอรมนี
เนินเขาแห่งนี้ ซึ่งในสมัยกลาง เป็นที่ตั้งของปราสาทเบเรนสไตน์ เช่นเดียวกับเป็นส่วนหนึ่งของแนวซีคฟรีท จากสงครามโลกครั้งที่สอง ปัจจุบัน ได้มีหอสังเกตการณ์ตั้งอยู่บนยอดเนินเขา
ภายหลังจากปราสาทเบเรนสไตน์ได้ถูกทำลายไปในราวปี ค.ศ. 1200 วัสดุชิ้นส่วนได้ถูกนำไปสร้างปราสาทไนเดกเก็น(Nideggen) และหอคอยของโบสถ์ในแบร์กสไตน์
ปัจจุบัน เนินเขาแห่งนี้ส่วนใหญ่จะถูกชาวบ้านเรียกขานกันว่า "Burgberg (ภาษาอังกฤษ: castle hill)" ภูเขาลูกขนาดเล็กแห่งนี้จะให้มุมมองชมวิวของบริเวณป่าเฮือร์ทเกิน(German: Hürtgenwald) ทั้งหมด และมีความสำคัญทางยุทธศาสตร์ที่เป็นจุดชมวิวและสถานีปืนใหญ่ของเยอรมันในช่วงยุทธการที่ป่าเฮือร์ทเกิน ในปี ค.ศ. 1944
พื้นที่ตั้ง.
ป่าเฮือร์ทเกินเต็มไปด้วยป่าไม้บนที่ราบสูงและหุบเขาลึกที่เต็มไปด้วยป่าทึบระหว่างแนวสันเขาที่ไม่มีต้นไม้ เนินเขา 400 ครองพื้นที่และอยู่ที่ปลายสุดของสันเขา Brandenberg–Bergstein ถัดจากหุบเขาเรือร์ (Rur)
เมื่อวันพฤหัสบดี ที่ 7 ธันวาคม ค.ศ. 1944 เดอะนิวยอร์กไทมส์ได้เขียนรายงานว่า กองพันเรนเจอร์ที่ 2 ได้เข้ายึดครองแบร์กสไตน์ และ castle hill ตามมาด้วยรายงานของวันที่ 11 ธันวาคม ไทมส์ได้รายงานว่า "ฝ่ายข้าศึกได้พยายามที่จะเข้ายึดเนินเขา 400 ทางตะวันออกของแบร์กสไตน์กลับคืนมา"
ภาษาราวาง
ราวาง
เซระ แมรี่
อากาอิ สึโตมุ
เหลือบ (สี)
เหลือบ  คือ ปรากฏการณ์ที่พื้นผิวที่แน่นอน ค่อย ๆ เปลี่ยนสี เมื่อมุมมองของสายตาหรือมุมของการส่องสว่างเปลี่ยนไป ตัวอย่างของสีเหลือบ ได้แก่ ฟองสบู่ ขนนก ปีกผีเสื้อ และเปลือกหอยมุกด้านใน ตลอดจนแร่ธาตุบางชนิด มักถูกสร้างขึ้นโดยการกำเนิดสีเชิงโครงสร้าง (โครงสร้างระดับจุลภาคที่สอดแทรกด้วยแสง) สีเหลือบมุก (pearlescence) เป็นปรากฏการณ์ที่เกี่ยวข้องกับสีรุ้ง ซึ่งแสงสะท้อนโดยรวมบางส่วนหรือทั้งหมดเป็นสีขาว
คำว่า "iridescence" มีรากศัพท์มาจากภาษากรีกคำว่า "ἶριςîris" (ใช้ทั่วไปในรูป "ἴριδος" และ "íridos") แปลว่า "รุ้งกินน้"ำ รวมกับคำต่อท้ายภาษาละติน -escent หมายถึง "มีแนวโน้มไปสู่" คำว่า "iris" (ไอริส) ได้มาจากเทพีอีริสแห่งเทพนิยายกรีก ซึ่งเป็นตัวตนของสายรุ้งและทำหน้าที่เป็นผู้ส่งสารของเทพเจ้า
ส่วนคำว่า "Goniochromism" มาจากคำภาษากรีก "gonia" แปลว่า "มุม" และ "chroma" แปลว่า "สี"
ในภาษาไทย "เหลือบ" เป็นคำวิเศษณ์ หมายถึง สีเลื่อมพรายคล้ายแมลงเหลือบ
สีเหลือบมุก.
สีเหลือบมุก (pearlescence) เป็นเอฟเฟกต์ที่เกี่ยวข้องกับสีรุ้ง จากปัจจัยที่คล้ายคลึงกัน คือ มีโครงสร้างระดับจุลภาคบนพื้นผิวที่ทำให้แสงสะท้อนกลับ แต่ในกรณีของ Pearlescence แสงบางส่วนหรือทั้งหมดเป็นสีขาว เม็ดสีและสีเทียมที่แสดงเอฟเฟกต์สีรุ้งมักถูกเรียกว่าเป็น สีเหลือบมุก (pearlescence) เช่น เมื่อใช้สำหรับพ่นสีรถยนต์
สื่งมีชีวิต.
พืช.
พืชหลายกลุ่มได้พัฒนาความเรืองแสง เพื่อเป็นการปรับตัวให้รับแสงมากขึ้นในสภาพแวดล้อมที่มืดสลัว เช่น ระดับล่างของป่าเขตร้อน ใบของเบ็กโกเนียหางนกยูง ("Begonia pavonina") จากเอเชียตะวันออกเฉียงใต้ ซึ่งเป็นสีฟ้าเหลือบจากโครงสร้างการสังเคราะห์แสงบาง ๆ ของใบไม้ เรียกว่า "อิริโดพลาสต์" ซึ่งดูดซับและหักเหแสงได้เหมือนกับคราบน้ำมันที่ลอยอยู่บนผิวน้ำ
เจ้าชายเตาฟาอาเฮา มานูมาตาองโก
สีรุ้ง
Florence (video game)
คณะสามผู้นำที่หนึ่ง
คณะสามผู้นำที่หนึ่ง (, 60–53 ปีก่อนคริสตกาล) เป็นพันธมิตรอย่างไม่เป็นทางการระหว่างนักการเมืองผู้ทรงอิทธิพลช่วงปลายสาธารณรัฐโรมันสามคน ได้แก่ จูเลียส ซีซาร์, ปอมปีย์ และมาร์กุส ลิกินิอุส กรัสซุส
รัฐธรรมนูญแห่งสาธารณรัฐโรมันเป็นชุดหลักการตรวจสอบและถ่วงดุลอันซับซ้อนที่ออกแบบเพื่อป้องกันบุคคลหนึ่งมีอำนาจเหนือบุคคลอื่นและตั้งตนเป็นกษัตริย์ ซีซาร์ ปอมปีย์และกรัสซุสร่วมมือกันอย่างลับ ๆ เพื่อหลบเลี่ยงข้อจำกัดตามรัฐธรรมนูญโดยสัญญาว่าจะใช้อิทธิพลของตนเกื้อหนุนกันและกัน เอเดรียน โกลส์เวอร์ธี นักประวัติศาสตร์ชาวบริติชกล่าวว่าพันธมิตรนี้ "โดยเนื้อแท้ไม่ใช่การรวมกลุ่มบุคคลที่มีอุดมการณ์ทางการเมืองและความทะเยอทะยานเดียวกัน" หากแต่ "ล้วนแสวงประโยชน์ส่วนตน" ซีซาร์ผู้เป็นหลานของกาอิอุส มาริอุส ผู้เคยดำรงตำแหน่งกงสุลเจ็ดสมัยเป็นผู้ที่มีสายสัมพันธ์อันดีกับปอปปูเลรีส กลุ่มแยกการเมืองที่ผลักดันการปฏิรูปสังคม นอกจากนี้เขายังดำรงตำแหน่งปอนติเฟ็กมักซิมุส ประมุขนักบวชโรมันอันเป็นตำแหน่งทรงอำนาจทางการเมือง ด้านปอมปีย์เป็นแม่ทัพผู้กำชัยในสงครามเซอร์ทอเรียน (80–72 ปีก่อนคริสตกาล), สงครามมิทริเดทีสครั้งที่สาม (73–63 ปีก่อนคริสตกาล) และการปราบโจรสลัดซิลีเชีย (66 ปีก่อนคริสตกาล) ขณะที่กรัสซุสรบชนะสปาร์ตากุสในสงครามทาสครั้งที่สาม (73–71 ปีก่อนคริสตกาล) ทั้งยังเป็นผู้มั่งคั่งจากการเก็งกำไรอสังหาริมทรัพย์ และมีเครือข่ายอุปถัมภ์ที่กว้างขวางเหมือนปอมปีย์ พันธมิตรนี้แน่นแฟ้นขึ้นเมื่อปอมปีย์แต่งงานกับยูลิอา บุตรสาวของซีซาร์ใน 59 ปีก่อนคริสตกาล
ด้วยความช่วยเหลือจากพันธมิตร ซีซาร์ได้รับอำนาจบัญชาการพิเศษเหนือกอลและอิลิเรียเป็นเวลา 5 ปี เพื่อให้เขาสามารถริเริ่มสงครามกอล ต่อมาใน 56 ปีก่อนคริสตกาลที่การประชุมลุกกา ซีซาร์, ปอมปีย์ และกรัสซุสตัดสินใจดำเนินพันธมิตรนี้ต่อโดยตกลงแบ่งดินแดนกัน ผลคือซีซาร์ดูแลกอลต่อไปอีก 5 ปี ด้านปอมปีย์ครองฮิสเปเนีย ส่วนกรัสซุสได้รับซีเรีย ซึ่งเขาใช้ทำศึกกับจักรวรรดิพาร์เธียเพื่อให้ตนเองทัดเทียมกับชัยของซีซาร์ที่กอล อย่างไรก็ตามกรัสซุสเสียชีวิตในยุทธการที่กาเรห์ใน 53 ปีก่อนคริสตกาล
มิคา (ล่าขุมทรัพย์สุดขอบฟ้า)
รางวัลออสการ์ สาขาภาพยนตร์นานาชาติยอดเยี่ยม
รางวัลออสการ์ สาขาภาพยนตร์นานาชาติยอดเยี่ยม (รู้จักกันในชื่อ ภาพยนตร์ภาษาต่างประเทศยอดเยี่ยม ก่อนปี 2020) เป็นหนึ่งในรางวัลออสการ์ ที่มอบให้ทุกปีโดย สถาบันศิลปะและวิชาการทางภาพยนตร์ (AMPAS) ในสหรัฐอเมริกา มอบให้กับภาพยนตร์เรื่องยาวที่ผลิตนอกสหรัฐอเมริกาโดยมีบทสนทนาที่ไม่ใช่ภาษาอังกฤษเป็นหลัก